Public procurement notice: Contract Award Notice
Published: 2025-02-27
Buyer: HUS-yhtymä
Country: FI
Region: FI1B1
Contract type: Supplies
Procedure: Open procedure
CPV classification: 33140000: Medical consumables
Estimated value: 820000 EUR
Award criteria: price

Technical requirements: Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki). Kyseessä on EU-kynnysarvon ylittävä hankinta, ja hankintamenettelynä on hankintalain 32 §:n tarkoittama avoin menettely. TARJOUSTEN KÄSITTELY Menettelyn vaiheet ovat seuraavat: Hankintayksikkö 1. Avaa tarjoukset 2. Tarkastaa tarjoajan soveltuvuutta koskevat vastaukset 3. Tarkastaa tarjousten tarjouspyynnön mukaisuuden 4. Pyytä tuotenäytteet 4. Vertailee tarjoukset ja tarkastaa tuotenäytteet 5. Pyytää ja tarkastaa kilpailun voittajan/voittajien soveltuvuutta koskevat todistukset ja selvitykset 6. Tekee hankintapäätöksen ja antaa päätöksen tiedoksi kaikille tarjoajille 7. Solmii sopimuksen valitun/valittujen tarjoajien kanssa. TARJOUSKILPAILUSSA KÄYTETTÄVÄ KIELI Hankinta-asiakirjat ovat saatavilla suomen kielellä. Mikäli tarjoaja tarvitsee dokumentit muulla kielellä, tarjoaja vastaa itse käännättämisestä ja sen kustannuksista. Tarjoukset on laadittava muilta osin suomen kielellä, paitsi tuotteisiin sekä niiden valmistukseen ja jakeluun liittyvät kuvaukset, tuote-esitteet, sertifikaatit, todistukset ja vastaavat hyväksytään myös englanninkielisinä. RINNAKKAISET TARJOUKSET Rinnakkaiset tarjoukset ovat sallittuja. Mikäli tarjoaja antaa rinnakkaisen tarjouksen, niin tarjoajan tulee tehdä rinnakkainen tarjous siten, että se täyttää tarjouspyynnön kaikki vaatimukset ja tarjouksen mukana vaaditut liitteet. Rinnakkainen tarjous on aina erillinen oma tarjouksensa. Rinnakkaisia tarjouksia saa antaa enintään yhden (1) kappaleen.
HUS-yhtymä pyytää tarjouksia suojauksen ja peittelyn tarvikkeista. Hankintaan sisältyy päätöksellä HUS 475-2023 keskeytetyt tuotekorit. Osa-alueet ja niiden sisältämät tuotekorit on kuvattu tarkemmin tarjouspyynnön liitteessä 1. Päätökset tehdään tuotekoreittain, poikkeukset tästä on ilmoitettu tuotekorin kohdalla tarjouslomakkeella. Tavoitteena on kilpailutuksen avulla saada valikoimiin laadukkaat tuotteet, jotka palvelevat HUSn ja muiden tilaajien tarpeita. Tavoitteena on myös että tuotteiden toimitusvarmuus on hyvä ja tuotteita on saatavilla, kun niitä tarvitaan. Varsinainen sopimuskausi päättyy 15.10.2026, jonka jälkeen sopimus jatkuu toistaiseksi voimassa olevana. Hinnat ovat kiinteät varsinaisen sopimuskauden ajan (ks. Liite 2 Sopimusluonnos). Kyseessä on useamman hankintayksikön yhteishankinta, joka toteutetaan hankintarenkaana. Tässä tarjouspyynnössä pyydettyjä tuotteita tulevat käyttämään: HUS-yhtymä (HUS), Etelä-Karjalan hyvinvointialue, Kymenlaakson hyvinvointialue, Päijät-Hämeen hyvinvointialue, Helsingin kaupunki, Itä-Uudenmaan hyvinvointialue, Keski-Uudenmaan hyvinvointialue, Vantaan ja Keravan hyvinvointialue, Länsi-Uudenmaan hyvinvointialue ja Puolustusvoimat. Ks. tarkemmat tiedot tarjouspyynnön liitteessä 2 Sopimusluonnos. Hankinnan ennakoitu kokonaisarvo kaikille hankinnan osille yhteensä (alv 0 %) on noin 1 000 000 euroa/ 4 vuotta. Kyse on arviosta, eikä hankintayksikkö sitoudu ilmoitettuihin euromääriin ja tarjouspyynnössä ilmoitettuihin, toteutuneisiin kulutusmääriin. Lopulliset tilausmäärät voivat olla ilmoitettua suurempia tai pienempiä. Hankinnan kohde ja sitä koskevat vaatimukset on kuvattu yksityiskohtaisesti tarjouspyynnössä ja sen liitteissä. Potilasturvallisuuden varmistamiseksi uuden tuotteen käyttöönotto edellyttää hankintayksikön hyvää perehdyttämistä ja kouluttamista tuotteen käyttöön. Tämän vuoksi hankintayksikkö varaa oikeuden käyttää sopimuskauden alussa siirtymäaikaa. Koska hankintayksikkö ei etukäteen voi tietää, millaisia tuotteita tullaan tarjoamaan, tarjouspyyntöhetkellä ei ole mahdollista lausua tarkemmin hankintasopimuksen alussa olevan siirtymäkauden tarpeesta ja pituudesta. Hankintayksikkö varaa oikeuden enintään yhden (1) vuoden siirtymäajan käyttöön. Siirtymäkauden aikana tilaajan nykyinen toimittaja edellisen kilpailutuksen perusteella voi tarvittavilta osin jatkaa tuotteen toimittamista, mikäli tilaaja katsoo hallitun toimittaja- ja tuotevaihdoksen näin vaativan. Tilaaja pyrkii käyttämään siirtymäaikaa vain tarpeellisen ajan. Tarkoitus on siirtyä uuden sopimusvalikoiman käyttöön mahdollisimman pian sopimuksen alkamisen jälkeen. Mikäli hankintasopimuksen alussa käytetään siirtymäaikaa, toimittajan tulee huolehtia tilaajan henkilökunnan perehdyttämisestä ja kouluttamisesta siirtymäaikana sovitun suunnitelman mukaisesti. Toimittajan tulee varautua siihen, että tilausmäärät voivat ensimmäisenä sopimusvuotena olla ilmoitettuja arvioita pienempiä. Tilaaja ja Toimittaja sopivat siirtymäajan pituudesta ennen sopimuksen alkua.
Vertailuperusteena kokonaistaloudellinen edullisuus hinta 100%.


Winner: CleanSide Oy
Number of bids: 11